**MINISTARSTVO**

**TURIZMA I SPORTA**

**Javni poziv srednjim strukovnim i umjetničkim školama za promociju i jačanje kompetencija strukovnih zanimanja za turizam u 2021.**

**PROMOCIJA I JAČANJE KOMPETENCIJA**

**STRUKOVNIH ZANIMANJA**

**ZA TURIZAM**

**2021.**

**Upute za prijavitelje**

Datum raspisivanja javnog poziva

**15. veljače 2021.**

Rok za dostavu prijava

 **15. ožujka 2021.**

**Sadržaj:**

[**1. IZRADA PROJEKATA SREDNJIH STRUKOVNIH ŠKOLA U 2021. - PROMOCIJA ZANIMANJA** 3](#_Toc61438204)

[1.1. Ciljevi javnog poziva i prioriteti za dodjelu bespovratnih sredstava 3](#_Toc61438205)

[1.2. Planirani iznosi i ukupna vrijednost javnog poziva 3](#_Toc61438206)

[**2. FORMALNI UVJETI JAVNOG POZIVA** 4](#_Toc61438207)

[2.1. Prihvatljivi prijavitelji: tko može podnijeti prijavu? 4](#_Toc61438209)

[2.2. Prihvatljivi partneri: tko može biti partner? 4](#_Toc61438210)

[2.3. Prihvatljive aktivnosti koje će se financirati putem javnog poziva 4](#_Toc61438211)

[2.4. Prihvatljivi troškovi koji će se financirati ovim javnim pozivom 5](#_Toc61438212)

[2.5. Kako se prijaviti? 6](#_Toc61438213)

[2.5.1 Obvezni obrasci i prilozi 6](#_Toc61438214)

[2.5.2 Kako i gdje poslati prijavu? 6](#_Toc61438215)

[2.5.3 Rok za slanje prijave 7](#_Toc61438216)

[2.5.4 Kome se obratiti ukoliko imate pitanja? 7](#_Toc61438217)

[2.6. Procjena prijava i donošenje odluke o dodjeli bespovratnih sredstava 7](#_Toc61438218)

[2.7. Rok za izradu projekata i dostava dokaznica 11](#_Toc61438219)

[2.8. Izbor najbolja tri projekta 12](#_Toc61438220)

[2.9. Indikativni kalendar postupka Javnog poziva 13](#_Toc61438221)

# IZRADA PROJEKATA SREDNJIH STRUKOVNIH ŠKOLA U 2021. - PROMOCIJA ZANIMANJA

|  |
| --- |
| Ciljevi javnog poziva i prioriteti za dodjelu bespovratnih sredstava |

Javnim pozivom za izradu projekata u turizmu i za turizam, želi se utjecati na **jačanje kompetencija i podizanje kvalitete ljudskih potencijala, učenika srednjih strukovnih škola kroz:**

* motiviranje mladih za rad u turizmu
* podizanje razine svijesti kod učenika i nastavnika o turizmu kao multisektorskom resoru
* međusektorsko gospodarsko povezivanje kroz obrazovni proces (IT-elektrotehnika i računalstvo, kreativni, poljoprivreda i prehrana, zdravstvo i socijalna skrb, grafički, umjetnost i dr.)
* upoznavanje učenika strukovnih škola iz drugih obrazovnih sektora s mogućnostima realizacije projekata u turizmu
* povezivanje obrazovnih institucija i privatnog sektora
* razvijanje projektnog načina razmišljanja kod učenika
* razvijanje poduzetničkog duha kod učenika
* razvijanje timskog rada kod učenika

**Prioriteti za dodjelu bespovratnih sredstava**

Prioriteti za dodjelu bespovratnih sredstava su projekti:

* koje prijavljuju najmanje dvije škole partneri iz različih obrazovnih sektora (npr. turizam i elektrotehnička škola i sl.)
* koji se realiziraju u suradnji s gospodarskim sektorom
* koji uključuju konzultacije/suradnju s institucijama i dr. dionicima relevantnim za pripremu i provedbu projekta (komore, strukovne udruge, turističke zajednice, jedinice lokalne uprave, fakultete, institute, turističke agencije i dr.) iz javnog, privatnog i civilnog sektora

|  |
| --- |
| Planirani iznosi i ukupna vrijednost javnog poziva  |

(1) Ukupna planirana vrijednost javnog poziva **800.000,00 kn**

(2) Iznos zatraženih i odobrenih sredstava može biti najviše:

* **do 25.000 kn** ukoliko projekt prijavljuje **1 škola**
* **do 50.000 kn** ukoliko se projekt prijavljuje u partnerstvu **2 ili više** škola

(3) Škola prijavitelj može prijaviti najviše **jedan** projekt.

(4) Škola prijavitelj po pojedinom projektu može tražiti do **100%** **vrijednosti projekta**.

# FORMALNI UVJETI JAVNOG POZIVA

|  |
| --- |
| Prihvatljivi prijavitelji: tko može podnijeti prijavu? |

1.

(1) Prijavu na javni poziv mogu podnijeti:

* **srednje strukovne i umjetničke škole (u daljnjem tekstu: Prijavitelj)**

(2) **Obvezni uvjeti** koje Prijavitelji moraju ispunjavati su slijedeći:

* da su pravodobno i u cijelosti ispunili sve obveze prema Ministarstvu turizma i sporta preuzete temeljem prijašnjih ugovora o dodjeli bespovratnih sredstava **koje su dospijele do ovog Javnog poziva**
* da su im osnivači Grad Zagreb, županija ili Republika Hrvatska

(3) Svaki Prijavitelj može prijaviti **samo jednog mentora** na prijavljenom projektu **koji mora biti zaposlenik te škole.**

|  |
| --- |
| Prihvatljivi partneri: tko može biti partner? |

(1) Partneri mogu biti:

* **srednje strukovne i/ili umjetničke škole iz istog ili različitog obrazovnog sektora (u daljnjem tekstu: Partner)**

(2) **Obvezni uvjeti** koje Partneri moraju ispunjavati su slijedeći:

* da su pravodobno i u cijelosti ispunili sve obveze prema Ministarstvu turizma i sporta preuzete temeljem prijašnjih ugovora o dodjeli bespovratnih sredstava **koje su dospijele do ovog Javnog poziva**
* da su im osnivači Grad Zagreb, županija ili Republika Hrvatska
* **da sudjeluju u projektu s aktivnostima koje nose minimalno 20% odobrenih sredstava**

(3) Svaka škola Partner može prijaviti **samo jednog mentora koji mora biti zaposlenik te škole.**

(4) Škole-partneri potpisuju i prilažu Izjavu o partnerstvu.

|  |
| --- |
| Prihvatljive aktivnosti koje će se financirati putem javnog poziva  |

**Sredstva su namijenjena za projekte koji uključuju elemente INOVATIVNOSTI u finkciji održivog razvoja turizma u skladu s novim trendovima u turizmu:**

1. **Eko turistička destinacija**
2. **Turizam s elementima volonturizma** (turist-volonter)
3. **Turistički proizvod koji pruža lokalno iskustvo** (npr. turistima se pruža mogućnost sudjelovanja u tradicionalnim igrama, kulturnim, gospodarskim aktivnostima, svakodnevnom životu i sl.)
4. **Primjena IT tehnologije u kreiranju turističkog proizvoda destinacije** (npr. virtualna stvarnost-omogućiti „posjet“ teže dostupnim lokacijama – spilje, arheloška nalazišta i sl; osoba s ograničenom pokretljivosti i dr.)

|  |
| --- |
| Prihvatljivi troškovi koji će se financirati ovim javnim pozivom |

Sredstvima ovog javnog poziva mogu se financirati samo stvarni i prihvatljivi troškovi, nastali tijekom izrade projekta u vremenskom razdoblju naznačenom u ovim Uputama.

**Prilikom procjene projekta, ocjenjivat će se potreba naznačenih troškova u odnosu na predviđene aktivnosti, kao i realnost visine navedenih troškova**. **Korisnik poticaja može tražiti korekciju proračuna najkasnije do 15. srpnja 2021. godine pisanim putem uz priloženi prijedlog novog Obrasca proračuna.**

1. **Prihvatljivi izravni troškovi:**
* **ukupni** troškovi naknade mentorima (jednom ili više) mogu iznositi najviše 10% ukupne vrijednosti projekta,
* troškovi izrade projekta: nabava robe i usluga za neposrednu provedbu projekta (papir, punjenja za pisače, CD/DVD-i , namirnice i pića, vrsta usluga i dr.),
* troškovi komunikacije (telefona, interneta, mobitela i sl.) za vrijeme izrade projekta u visini **do** 5% ukupne vrijednosti projekta
* nabavka opreme nužna za izradu projekta u visini **do** 20% ukupne vrijednosti projekta,
* putni troškovi za potrebe provedbe projekta u visini **do** 10% ukupne vrijednosti projekta
* troškovi promocije/vidljivosti projekta u visini **do** 10% ukupne vrijednosti projekta
1. **Prihvatljiv neizravni** **trošak:**

 - trošak solemnizirane bjanko zadužnice

*\*bjanko zadužnicu dostavlja Prijavitelj projekta kao sredstvo osiguranja namjenskog korištenja sredstava za ukupnu ugovorenu vrijednost projekta*

**VRSTA I VISINA TROŠKOVA ODOBRENIH U OBRASCU PRORAČUNA PRIJAVE MORAJU ODGOVARATI VRSTI I VISINI TROŠKOVA U OBRASCU FINANCIJSKOG IZVJEŠĆA KOD PRAVDANJA SREDSTAVA S DOZVOLJENIM ODSTUPANJEM DO 5% .**

**PRIHVATLJIVI SU TROŠKOVI NASTALI OD 1.10.2020. A VEZANI SU UZ PROJEKT.**

|  |
| --- |
| Kako se prijaviti? |

### 2.5.1 Obvezni obrasci i prilozi

**(1) Obvezni obrasci za prijavu**:

* jedan Opisni obrazac prijave na propisanom obrascu ispunjen isključivo na računalu, potpisan i ovjeren – potpisuje ga škola - Prijavitelj
* jedan Obrazac proračuna projekta na propisanom obrascu ispunjen isključivo na računalu, potpisan i ovjeren - potpisuje ga škola - Prijavitelj
* Izjava o partnerstvu na propisanom obrascu (ukoliko se projekt prijavljuje u partnerstvu)

**(2) Obvezni prilozi za prijavu**:

* dokaz o pravnom statusu za Prijavitelja i Partnere (ukoliko se projekt izrađuje u partnerstvu)
* potvrda nadležne Porezne uprave o nepostojanju duga prema državi (ne starija od 30 dana) za Prijavitelja i Partnere (ukoliko se projekt izrađuje u partnerstvu)
* dokaz da su mentori zaposlenici škola Prijavitelja/Partnera (u slučaju partnerstva, za sve mentore)

**\*Napomena: Objedinjenu dokumentaciju (obvezne obrasce i propisanu dokumentaciju) dostavlja Prijavitelj projekta.**

### 2.5.2 Kako i gdje poslati prijavu?

1. **Obvezne obrasce i propisanu dokumentaciju potrebno je poslati**:
* u papirnatom obliku obvezno s vlastoručnim potpisom osobe ovlaštene za zastupanje i službenim pečatom Prijavitelja (jedan izvornik),
1. **Neće se uzeti u razmatranje prijave:**
* ukoliko je prijava poslana izvan roka navedenog u ovim Uputama
1. **Prijave se mogu slati:**
* preporučeno poštom
* osobno

 **Omotnica s prijavom treba biti ispunjena prema primjeru u nastavku:**

|  |  |
| --- | --- |
| **Puni naziv i adresa prijavitelja**  | Ministarstvo turizma i sportaPrisavlje 1410000 Zagreb**Prijava na javni poziv – „PROMOCIJA I JAČANJE KOMPETENCIJA STRUKOVNIH ZANIMANJA ZA TURIZAM u 2021. - NE OTVARATI“**  |

### 2.5.3 Rok za slanje prijave

Rok za prijavu na Javni poziv je **15. ožujka 2021. godine**.

Ukoliko se prijava dostavlja osobno mora se predati **u urudžbeni ured** najkasnije **15. ožujka 2021. godine** **do 15,00 sati**.

Prijava je dostavljena u roku ako je na prijamnom žigu razvidno da je zaprimljena u pošti do kraja datuma koji je naznačen kao rok za prijavu na javni poziv. U slučaju da je prijava dostavljena osobno u pisarnicu, Prijavitelju će biti izdana potvrda o točnom vremenu prijama pošiljke.

**Sve prijave poslane izvan roka neće biti uzete u razmatranje.**

### 2.5.4 Kome se obratiti ukoliko imate pitanja?

Sva pitanja vezana uz javni poziv mogu se postaviti **ISKLJUČIVO elektroničkim putem**, slanjem upita na slijedeću e-mail adresu: **promocijazanimanja@mints.hr**.

|  |
| --- |
| Procjena prijava i donošenje odluke o dodjeli bespovratnih sredstava |

Sve pristigle i zaprimljene prijave proći će kroz sljedeću proceduru:

**(A) PREGLED PRIJAVA U ODNOSU NA PROPISANE FORMALNE UVJETE JAVNOG POZIVA**

Ministarstvo turizma i sporta ustrojava Stručnu radnu skupinu za provjeru propisanih formalnih uvjeta javnog poziva (u daljnjem tekstu: Radna skupina). Radnu skupinu čine zaposlenici Ministarstva turizma i sporta.

**Propisani formalni uvjeti javnog poziva koji će se provjeravati pri otvaranju prijava:**

* Prijava je poslana u propisanom roku
* Prijava je poslana na propisanim, potpisanim i ovjerenim obrascima
* Obrasci su ispunjeni putem računala
* Obrasci su ispunjeni u cijelosti
* Prijavitelj i Partner (ukoliko se projekt izrađuje u partnerstvu) su u cijelosti ispunili ugovorne obveze preuzete temeljem prijašnjih ugovora o dodjeli bespovratnih sredstava a koje su dospijele do ovog Jvnog poziva
* Osnivač Prijavitelja i Partnera (ukoliko se projekt izrađuje u partnerstvu) je Grad Zagreb, Županija ili Republika Hrvatska
* Prijavitelj i Partner (ukoliko se projekt izrađuje u partnerstvu) potpisali su Izjavu o partnerstvu
* Prijava sadrži sve obvezne obrasce i priloge

Nakon provjere svih pristiglih i zaprimljenih prijava u odnosu na propisane uvjete javnog poziva, Radna skupina izrađuje listu prijava koje su zadovoljile propisane formalne uvjete i upućuje ih Povjerenstvu na procjenu kvalitete projekta.

 **(B) PROCJENA KVALITETE PROJEKATA KOJI SU ZADOVOLJILI PROPISANE FORMALNE UVJETE JAVNOG POZIVA**

Ministarstvo turizma i sporta ustrojava Povjerenstvo za pripremu i provedbu Programa -„Promocija i jačanje kompetencija strukovnih zanimanja za turizam“ (u daljnjem tekstu: Povjerenstvo) koje se sastoji od 5 članova.

Svaka pristigla i zaprimljena prijava ocjenjuje se temeljem Obrasca za procjenu.

|  |
| --- |
| **OBRAZAC ZA PROCJENU PROJEKTA**  |

|  |
| --- |
| ŠKOLA - PRIJAVITELJ PROJEKTA: |
| ŠKOLA PARTNER (ako je primjenjivo): |
| NAZIV PROJEKTA: |

|  |  |  |  |
| --- | --- | --- | --- |
|  | **PODRUČJE OCJENJIVANJA** | **Maximalni broj bodova** | **Ostvareni broj bodova** |
| **I** | **OBUHVAT** |
| 1.  | *Projekt uključuje konzultacije/suradnju s institucijama i dr. dionicima relevantnim za pripremu i provedbu projekta (komore, strukovne udruge, turističke zajednice, jedinice lokalne uprave, fakultete, institute, turističke agencije i dr.) iz javnog, privatnog i civilnog sektora***0**=zadani kriterij nije ispunjen; **1-2**=zadani kriterij je djelomično ispunjen; **3**=zadani kriterij je ispunjen u cijelosti. | 3 |  |
| 2. | *Projekt je u skladu s prihvatljivim aktivnostima***0**=zadani kriterij nije ispunjen; **1-2**=zadani kriterij je ispunjen u manjem dijelu; 3-4= zadani kriterij je ispunjen u većem dijelu; **5**=zadani kriterij je ispunjen u cijelosti | 5 |  |
| 3. | *Projekt se realizira u suradnji s gospodarskim sektorom.***0**=zadani kriterij nije ispunjen; **1**=zadani kriterij je djelomično ispunjen; **2**=zadani kriterij je ispunjen u cijelosti. | 2 |  |
|  | **Ukupno** | **10** |  |
| **II** | **PRORAČUN I IZVEDIVOST PROJEKTA** |
| 1. | *Proračunske stavke su u skladu s uputama u Obrascu proračuna.***0**=zadani kriterij nije ispunjen; **1-5**=zadani kriterij je djelomično ispunjen; **6**=zadani kriterij je ispunjen u cijelosti. | 6 |  |
| 2. | *Planirani proračun izrade projekta je realan.***0**=zadani kriterij nije ispunjen; **1-5**=zadani kriterij je djelomično ispunjen; **6**=zadani kriterij je ispunjen u cijelosti. | 6 |  |
| 3. | *Navedeni izdaci/aktivnosti proračuna su opravdani.***0**=zadani kriterij nije ispunjen; **1-5** =zadani kriterij je djelomično ispunjen; **6**=zadani kriterij je ispunjen u cijelosti. | 6 |  |
|  | **Ukupno** | **18** |  |
| **III** | **CILJEVI I REZULTATI** |
| 1. | *Ciljevi projekta su precizno, jasno i realno postavljeni*.**0**=zadani kriterij nije ispunjen; **1-5**=zadani kriterij je djelomično ispunjen; **6**=zadani kriterij je ispunjen u cijelosti. | 6 |  |
| 2. | *Očekivani rezultati projekta su precizno i jasno definirani.***0**=zadani kriterij nije ispunjen; **1-5** =zadani kriterij je djelomično ispunjen; **6**=zadani kriterij je ispunjen u cijelosti. | 6 |  |
| 3. | *Očekivani rezultati usklađeni su s predloženim ciljevima i aktivnostima projekta.***0**=zadani kriterij nije ispunjen; **1-5** =zadani kriterij je djelomično ispunjen; **6**=zadani kriterij je ispunjen u cijelosti. | 6 |  |
| 4. | *Predloženi projekt doprinosi ostvarenju ciljevima javnog poziva.***0**=zadani kriterij nije ispunjen; **1-5 =**zadani kriterij je djelomično ispunjen**;6**=zadani kriterij je ispunjen u cijelosti. | 6 |  |
|  | **Ukupno** | **24** |  |
| **IV** | **OCJENA PROJEKTNOG TIMA NOSITELJA I PARTNERA (ako je primjenjivo) PROJEKTA** |
| 1. | *Projekt se provodi u partnerstvu.***0**=projekt nije u partnerstvu; **3**=projekt se provodi s jednim partnerom; **5**=projekt se provodi s dva i više partnera; | 5 |  |
| 2. | *Sastav tima/timova je u skladu s obujmom projekta.***0**=zadani kriterij nije ispunjen; **1-4**=zadani kriterij je djelomično ispunjen; **5**=zadani kriterij je ispunjen u cijelosti. | 5 |  |
| **3.** | *Broj članova tima/ova u skladu je s obujmom projekta.***0**=zadani kriterij nije ispunjen; **1-4**=zadani kriterij je djelomično ispunjen; **5**=zadani kriterij je ispunjen u cijelosti. | 5 |  |
|  | **Ukupno** | **15** |  |
| **V** | **VREDNOVANJE PROJEKTA** |
| 1. | *Vremensko razdoblje provedbe projekta u hodogramu precizno je definirano.***0**=zadani kriterij nije ispunjen; **1-5** zadani kriterij je djelomično ispunjen; **6**=zadani kriterij je ispunjen u cijelosti. | 6 |  |
| 2. | *Aktivnosti u hodogramu su precizno definirane*.**0**=zadani kriterij nije ispunjen; **1-5**=zadani kriterij je djelomično ispunjen; **6**=zadani kriterij je ispunjen u cijelosti. | 6 |  |
| 3. | *Suradnja s institucijama relevantnim za kvalitetnu provedbu projekta je uspostavljena.***0**=zadani kriterij nije ispunjen;**1-5**=zadani kriterij je djelomično ispunjen; **6**=zadani kriterij je ispunjen u cijelosti. | 6 |  |
|  | **Ukupno** | **18** |  |
| **VI** | **ODRŽIVOST PROJEKTA** |
| 1. | *Postoji vizija uključivanja predlagatelja / donositelja / provoditelja javnih politika u moguću provedbu predloženog projekta.***0**=zadani kriterij nije ispunjen;**1-4**=zadani kriterij je djelomično ispunjen; **5**=zadani kriterij je ispunjen u cijelosti. | 5 |  |
| 2. | *Vizija uključivanja predlagatelja / donositelja / provoditelja javnih politika u moguću provedbu predloženog projekta je jasno obrazložena.***0**=zadani kriterij nije ispunjen;**1-4**=zadani kriterij je djelomično ispunjen; **5**=zadani kriterij je ispunjen u cijelosti. | 5 |  |
| 3. | *Osiguran je model nastavka projekta i nakon financiranja Ministarstva turizma i sporta.***0**=zadani kriterij nije ispunjen;**1-4**=zadani kriterij je djelomično ispunjen; **5**=zadani kriterij je ispunjen u cijelosti. | 5 |  |
|  | **Ukupno** | **15** |  |
|  | **SVEUKUPNO:** | **100** |  |

Temeljem provedene procjene kvalitete projekta, Povjerenstvo će sastaviti listu odabranih projekata, rangiranih prema bodovima koje su postigli u procesu procjene a čiji zatraženi iznos zajedno ne premašuje ukupni planirani iznos javnog poziva.

**(C) OBAVIJEST O DONESENOJ ODLUCI O DODJELI BESPOVRATNIH SREDSTAVA**

Odluku o dodjeli bespovratnih sredstava Ministarstvo turizma i sporta objaviti će na web stranicama na poveznici <https://mints.gov.hr/javni-pozivi-11414/11414> .

**(D) UGOVARANJE I PLAĆANJE ODOBRENIH SREDSTAVA**

Ministarstvo će, sukladno Odluci o dodjeli bespovratnih sredstava po ovom Javnom pozivu, s Prijaviteljima potpisati ugovore o financiranju izrade projekta.

* Ministarstvo potpisuje ugovor s Prijaviteljem
* Prijavitelj i Partner/i (kada je primjenjivo) potpisuju Izjavu o partnerstvu kojom reguliraju suradnju na projektu
* Prijavitelj prilaže solemniziranu bjanko zadužnicu kao sredstvo osiguranja namjenskog korištenja ukupno dodijeljenih sredstava,
* Ministarstvo će, po primitku solemnizirane bjanko zadužnice temeljem potpisanog ugovora izvršiti uplatu odobrenih sredstava na žiro račun Prijavitelja u siječnju 2021. godine,
* U slučaju partnerstva, Prijavitelj je dužan po primitku odobrenih sredstava doznačiti sredstva partenru/ima u skladu s prijavljenim udjelom sujdelovanja partnera na projektu

|  |
| --- |
| Rok za izradu projekata i dostava dokaznica |

1. **Krajnji rok** za provedbu prijavljenih projekata i dostavu završnog izvješća s dokaznicama je **10. rujna 2021. godine.**
2. **Obrasci i prilozi** koje treba dostaviti do navedenog roka:
* pisano izvješće (u slobodnoj formi)
* u slučaju partnerstva, u pisanom izvješću moraju biti zasebno iskazane **aktivnosti** provedene od strane Prijavitelja i svakog partnera posebno
* obrazac financijskog izvješća s prilozima (koji mora biti usklađen s obrascem proračuna iz prijave) dostavlja škola Prijavitelj:
* za bezgotovinska plaćanja - preslike računa koji glase na Prijavitelja i Partnera (ukoliko je projekt prijavljen u partnerstvu) te pripadajući izvod
* za gotovinska plaćanja - preslike računa koji glase na Prijavitelja i Partnera (ukoliko je projekt prijavljen u partnerstvu), preslike isplatnica iz blagajne i blagajničkog izvješća
* dokaznicu o isplati naknade mentoru
* ostalu dokumentaciju – preslike putnih naloga s pripadajućim prilozima, preslike dokumenata na temelju kojih su obavljana plaćanja (ugovori, sporazumi, obračuni honorara) i sl.
* listu članova tima s podacima i potpisima
* dokaznice koje potvrđuju konzultacije/suradnju s drugim institucijama i gospodarskim subjektom (ako je primjenjivo), npr. bilješke, preslike elektronske pošte i sl.
* **prilozi (dokaznice) moraju biti razvrstani po korisnicima sredstava (posebno za Prijavitelja i posebno za svakog Partnera)**
* power point prezentaciju na hrvatskom i jednom stranom jeziku u papirnatom obliku
* power point prezentaciju na hrvatskom i jednom stranom jeziku u elektronskom obliku

 **(3) Omotnica s izvješćem i prilozima treba biti ispunjena prema primjeru u nastavku:**

|  |  |
| --- | --- |
| **Puni naziv i adresa prijavitelja**  | Ministarstvo turizma i sportaPrisavlje 1410000 Zagreb **„PROMOCIJA I JAČANJE KOMPETENCIJA STRUKOVNIH ZANIMANJA ZA TURIZAM u 2021. “ - izvješće** |

|  |
| --- |
| Izbor najbolja tri projekta  |

Ministarstvo turizma i sporta ustrojava posebno Povjerenstvo.

Povjerenstvo će od pristiglih projekata za čiju izradu su odobrena bespovratna sredstva izabrati **tri najbolja projekta**. Predstavnici projektnih timova škola odabranih projekata bit će nagrađeni sudjelovanjem u studijskoj posjeti turističkoj tvrtki prema izboru Ministarstva turizma i sporta.

Troškove puta i smještaja nagrađenih snositi će Ministarstvo turizma i sporta.

Ministarstvo će odluku Povjerenstva objaviti na svojim internet stranicama, a škole, čiji će projekti biti izabrani bit će o tome, kao i daljnjoj proceduri obaviještene pisanim putem.

|  |
| --- |
| Indikativni kalendar postupka Javnog poziva |

|  |  |
| --- | --- |
| **Faze natječajnog postupka** | **Datum** |
| **Objava natječaja** | 15.2.2021. |
| **Rok za prijavu** | 15.3.2021. |
| **Rok za objavu Odluke o dodjeli bespovratnih sredstava** | 30.3.2021. |
| **Rok za ugovaranje** | 9.4.2021. |
| **Rok za isplatu** | 30.4.2021. |
| **Rok za provedbu projekta i dostavu završnog izvješća** | 10.9.2021. |
| **Rok za objavu Odluke o odabiru najbolja tri projekta** | 1.10.2021. |

Ministarstvo turizma i sporta ima mogućnost ažuriranja ovog indikativnog kalendara. Obavijest o tome, kao i ažurirana tablica, objaviti će se na web stranici na poveznici <https://mint.gov.hr/javni-pozivi-i-natjecaji-11414/11414> .